ফেরদৌসী রহমান - উইকিপিডিয়া
(1941-06-28) ২৮ জুন ১৯৪১ (বয়স ৭৮)
কুচবিহার, পশ্চিমবঙ্গ
১৯৪১-১৯৪৭ঃ ব্রিটিশ ভারত
১৯৪৭-১৯৭১ঃ পাকিস্তান
ট্রিনিটি কলেজ অব মিউজিক, লন্ডন, যুক্তরাজ্য
নজরুল ইন্সটিটিউটের ট্রাস্টি বোর্ডের সদস্য
গায়িকা, গবেষক, সঙ্গীত পরিচালক
আব্বাস উদ্দিন (পিতা)
ভাইঃ মুস্তাফা জামান আব্বাসী
ভাইঃ মোস্তফা কামাল (বিচারপতি)
ফেরদৌসী রহমান (জন্ম: ২৮ জুন, ১৯৪১) ব্রিটিশ ভারতের কোচবিহারে জন্মগ্রহণকারী বাংলাদেশের প্রথিতযশা গায়িকা। তিনি পল্লীগীতি সম্রাট আব্বাস উদ্দিনের মেয়ে। প্রায় পাঁচ দশক ধরে তার সঙ্গীত জগতে পদচারণা চলছে। পল্লীগীতি, রবীন্দ্রসঙ্গীত, নজরুল সঙ্গীত, আধুনিক এবং প্লে ব্যাক সব ধরনের গানই তিনি করেছেন।
২ চলচ্চিত্রে
ফেরদৌসী রহমানের গানে হাতে খড়ি হয় তার পিতার কাছে। পরবর্তীতে ওস্তাদ মোহাম্মদ হোসেন খসরু, ইউসুফ খান কোরেইশী, কাদের জামেরী, গুল মোহাম্মদ খান প্রমূখ সঙ্গীতজ্ঞের কাছে তালিম নিয়েছেন।[১] খুব অল্প বয়স থেকে তার স্টেজ পারফরম্যান্স শুরু হয়। মাত্র ৮ বছর বয়সে রেডিওতে খেলাঘর নামের অনুষ্ঠানে অংশ নেন। ১৯৬০ সালে ‘আসিয়া’ নামের চলচ্চিত্রে তিনি প্রথম প্লে ব্যাক করেন। ৬০ ও ৭০-এর দশকের বহু চলচ্চিত্রে তিনি নেপথ্য কণ্ঠশিল্পী হিসেবে যুক্ত ছিলেন। তার প্লে ব্যাক করা চলচ্চিত্রের সংখ্যা ২৫০-এর কাছাকাছি। ১৯৪৮ সালে তিনি প্রথম রেডিওতে গান করেন। তখন তিনি রবীন্দ্রসঙ্গীত গাইতেন। ১৯৫৬ সালে তিনি প্রথম বড়দের অনুষ্ঠানে গান করেন। ১৯৬৪ সালের ২৫শে ডিসেম্বর তিনি বাংলাদেশ টেলিভিশনের উদ্বোধনী অনুষ্ঠানে গান করেন।১৯৫৭ সালে তিনি প্রথম গান রেকর্ড করেন এইচ এম ভি থেকে।[২]
১৯৬০ সালে ফেরদৌসী রহমান ইউনেস্কো ফেলোশীপ পেয়ে লন্ডনের ট্রিনিটি কলেজ অব মিউজিক থেকে ৬ মাসের সঙ্গীতের ওপর স্টাফ নোটেশন কোর্স সম্পন্ন করেন। ৩টি লং প্লেসহ প্রায় ৫০০টি ডিস্ক রেকর্ড এবং দেড় ডজনের বেশি গানের ক্যাসেট বের হয়েছে তার। তার মাত্র ১টি সিডি বের হয়েছে ‘এসো আমার দরদী’। এ পর্যন্ত প্রায় ৫ হাজার গানের রেকর্ড হয়েছে তার। তিনি বাংলাদেশের প্রথম মহিলা সংগীত পরিচালক। ১৯৬০ সালে রবীন ঘোষের সাথে ‘রাজধানীর বুকে’ নামক চলচ্চিত্রে সংগীত পরিচালনা করেন। এছাড়াও তিনি বাংলাদেশ টেলিভিশনে এসো গান শিখি অনুষ্ঠান পরিচালনা করতেন।[২]
১৯৬৬ সালের ২৬শে অক্টোবর তিনি বিয়ে করেন রেজাউর রহমানকে। উনি একজন মেক্যানিক্যাল ইঞ্জিনিয়ার। পারিবারিকভাবে তাদের বিয়ে হয়। তাদের ২ জন ছেলে আছে যাদের নাম রুবাইয়াত ও রাজিন। তিনি ১৯৬৩ সাল ও ১৯৬৬ সালে রাশিয়া এবং চীনে বেড়াতে যান এবং গান করেন।[২]
ফেরদৌসী রহমান নজরুল ইন্সটিটিউটের ট্রাস্টি বোর্ডের সদস্য ছিলেন। আমাদের সঙ্গীত ভুবনে অবদান রাখার জন্য তিনি জাতীয় পর্যায়ে নানাভাবে সন্মানিত হয়েছেন। তার অর্জিত উল্লেখযোগ্য পুরস্কারের মধ্যে আছে লাহোর চলচ্চিত্র সাংবাদিক পুরস্কার (১৯৬৩ সাল), প্রেসিডেন্ট প্রাইড অফ পারফরম্যান্স পুরস্কার (১৯৬৫ সাল), টেলিভিশন পুরস্কার (১৯৭৫), জাতীয় পুরস্কার শ্রেষ্ঠ সংগীত পরিচালক (১৯৭৭), বাংলাদেশ চলচ্চিত্র সাংবাদিক সমিতি পুরস্কার (১৯৭৬), একুশে পদক (১৯৭৭ সাল)। এছাড়াও তিনি নাসিরউদ্দিন গোল্ড মেডেল পুরস্কার, মাহবুবুল্লাহ গোল্ড মেডেল, প্রেসিডেন্ট জিয়াউর রহমান পুরস্কার লাভ করেন।[২]
↑ "সংরক্ষণাগারভুক্ত অনুলিপি"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১১।
↑ ক খ গ ঘ রহমান, মোমিন; হোসেন, নবীন (১৯৯৯)। "গানের পাখি: ফেরদৌসী রহমান"। অন্যদিন, ঈদ সংখ্যা। মাজহারুল ইসলাম। ৪ (১): ৩৫২। এখানে তারিখের মান পরীক্ষা করুন: |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য)
https://web.archive.org/web/20110301060506/http://www.amardeshonline.com/pages/details/2011/01/31/65815
http://bd-pratidin.com/index.php?view=details&type=pratidin&pub_no=100&cat_id=3&menu_id=12&news_type_id=1&news_id=18012
https://web.archive.org/web/20110112172449/http://glitz.bdnews24.com/details.php?catry=2&showns=947
এমবি: 9dd72580-455f-4a43-b1b5-ded62560ddff
'https://bn.wikipedia.org/w/index.php?title=ফেরদৌসী_রহমান&oldid=4074668' থেকে আনীত
এ পৃষ্ঠায় শেষ পরিবর্তন হয়েছিল ১৬:১৩টার সময়, ২৩ মার্চ ২০২০ তারিখে।